I alt 22 danske kommuner vil gerne have lov til at hæve skatterne i 2013 - og heraf er altså fem nordjyske kommuner. Morsø Kommune vil gerne have 14 millioner ekstra i kassen, mens Jammerbugt søger om 26 millioner ekstra. Læsø søger om at hæve skatten med blot én million ekstra skattekroner, Frederikshavn med 53 millioner og Hjørring med 87 millioner kroner. Økonomi- og Indenrigsministeriet har fastsat en ramme på max. 250 millioners skattestigning i landets kommuner - men de i alt 22 kommuner der har søgt, har søgt om mere end det dobbelte. Kommunerne kan også søge om et statstilskud, så man i stedet for at hæve skatten får økonomisk råderum til at sænke skatten. Her har kun én nordjysk kommune, nemlig Vesthimmerland, søgt.
Flere nordjyske kommuner har søgt om lov til at hæve skatten næste år. Det fortæller en opgørelse fra Økonomi- og Indenrigsministeriet. [b]Se om din kommune vil hæve skatten.[/b]